 జయలలిత మరణం తర్వాత తమిళనాడులో రాజకీయ పరిణామాలు శరవేగంగా మారిపోయాయి. ఎన్నెన్నో నాటకీయ పరిణామాలు చోటుచేసుకున్నాయి. ఆ పరిణామాల మధ్యే తలైవా రజినీకాంత్ రాజకీయ ఎంట్రీపై ఊహాగానాలు మొదలయ్యాయి. ఇటీవలే రాజకీయాలకు సంబంధించి చెప్పి..చెప్పనట్టుగా హింట్ ఇచ్చారాయన. ఆ దేవుడు శాసిస్తే రాజకీయాల్లోకి వస్తానేమోనంటూ పరోక్షంగా ఆయన బదులు ఇచ్చారు. దాని గురించే ఇప్పుడు చాలా మంది చర్చించుకుంటున్నారు. అయితే.. సీనియర్ నటి కన్నడ కస్తూరి మాత్రం దీనిపై విరుద్ధంగా స్పందించారు.    తమిళనాడులో ప్రస్తుతం ఎన్నో సమస్యలున్నాయని, అవేవీ పట్టనట్టు కేవలం రజినీకాంత్ రాజకీయ ప్రవేశంపైనే జాతీయ మీడియా దృష్టి కేంద్రీకరిస్తోందని ఆమె ఆగ్రహం వ్యక్తం చేశారు. ‘‘రజినీకాంత్ విషయాలు కాసేపు పక్కనపెట్టి తమిళనాడులోని ఇతర అంశాలపై మాట్లాడదాం. ఆయన రాజకీయ ఎంట్రీనే జాతీయ వార్తాసంస్థలకు ఎందుకు వార్త అవుతోంది? డిసెంబరు నుంచి తమిళనాడు రాజకీయాల్లో స్తబ్ధత ఉంది. ఆ స్తబ్ధతను ఓ మంచి వ్యక్తి త్వరలోనే పూడ్చివేస్తారు. ఆయన రాజకీయాల్లోకి వస్తారా..? రారా..? అనే విషయాన్ని అప్పుడే చర్చించడం చాలా తొందరపాటు అవుతుంది’’ అని అన్నారు. కాగా, ఇటీవలే ఆమె తన పుట్టినరోజు సందర్భంగా రజినీని కలిశారు. ఆ విషయాన్ని తన ట్విట్టర్ ద్వారా పంచుకున్నారు. ఆయన రాజకీయ లక్ష్యాలు, రాజకీయాలపై ఆయన దృక్కోణాన్ని తెలుసుకునే అవకాశం దక్కిందని ఆమె ట్వీట్ చేశారు.
 jayalalita maranam tarvaata tamilanaadulo rajakeeya parinaamaalu saravegamgaa maripoyayi. ennenno natakiya parinaamaalu chotuchesukunnayi. aa parinaamaala madhye talaivaa rajineekant rajakeeya entreepy oohaagaanaalu modalayyayi. itivale raajakeeyaalaku sambandhinchi cheppi..cheppanattugaa hint icharaayana. aa devudu saasiste rajakeeyaalloki vastanemonantu parokshamgaa aayana badulu icharu. daani gurinche ippudu chala mandi charchinchukuntunnaaru. ayithe.. seanier nati kannada kasturi maatram deenipai viruddhamgaa spandinchaaru.    tamilanaadulo prastutam enno samasyalunnaayani, avevi pattanattu kevalam rajineekant rajakeeya pravesampaine jaateeya media drushti kendrikaristondani aame aagraham vyaktam chesaru. ‘‘rajineekant vishayaalu kasepu pakkanapetti tamilanaadulooni itara amsaalapai matladadam. aayana rajakeeya entreene jaateeya vaartaasamsthalaku enduku vaarta avutondi? disembaru nunchi tamilanadu rajakeeyaallo stabdhata undi. aa stabdhatanu oo manchi vyakti twaralone puudchiveestaaru. aayana rajakeeyaalloki vastara..? rara..? ane vishayaanni appude charchinchadam chala tondarapaatu avutundi’’ ani annaru. kaga, itivale aame tana puttinaroju sandarbhamgaa rajineeni kalisaru. aa vishayaanni tana twitter dwara panchukunnaaru. aayana rajakeeya lakshyaalu, rajakeeyaalapai aayana drukkonanni telusukune avakaasam dakkindani aame tweet chesaru.